ECOLINES| Įkurta | 1993 m. |
| Centrinė būstinė | Ryga, Latvija |
| Aptarnaujama teritorija | Europa |
| Paslaugos | Tarptautiniai pervežimai autobusais |
| Tinklalapis | www.ecolines.net |

*ECOLINES* autobusas Rygoje
**ECOLINES** – tarptautinių pervežimų bendrovė, kuri specializuojasi pervežti keleivius Pabaltyje, Vidurio bei Rytų Europos regionuose. ECOLINES bendradarbiauja su vietiniais šalių pervežėjais, tokiais kaip RAB *Norma-A* (Latvija), OOO *AMRON* (Rusija), TOV *Ukrainiski linii* (Ukraina) ir kitais.

ECOLINES į tarptautinių maršrutų vežėjų rinką atėjo 1993 m. ir nuo to laiko ši įmonė yra pirmoji keleivių pervežimo įmonė Baltijos šalyse, kuri operatyviai įvaldė daugiafunkcinę transporto sistemą.

Kasdien ECOLINES organizuoja keliones į 20 šalių ir 205 miestus. Per metus su ECOLINES autobusais keliauja per 50 000 keleivių iš įvairiausių miestų.

Istorija
--------

RAB *Norma-A* įkurta 1993 metais. Pirmasis šios įmonės reguliarus maršrutas buvo vykdomas iš Maskvos į Kijevą. 2003 m. ECOLINES prasiplėtė ir pradėjo kursuoti Vidurio Europos kryptimi: apimant didžiąją dalį Vokietijos, Beneliukso miestų, bei užsukdami į Didžiąją Britaniją.

Maršrutai
---------

ECOLINES šiandien siūlo visą tinklą maršrutų Pabaltyjo valstybėse bei keliones į Europos vakarinę bei rytinę dalį. Ilgiausias kelionės maršrutas šiuo metu apima 8 valstybes, kurios galutinė stotelė yra Sofijos miestas Bulgarijoje.

ECOLINES maršrutai išsidėstę 20 šalių:

* Austrija
* Baltarusija
* Belgija
* Bulgarija
* Čekija
* Danija
* Estija
* Graikija
* Jungtinė Karalystė
* Latvija
* Lenkija
* Lietuva
* Nyderlandai
* Prancūzija
* Rusija
* Slovakija
* Šveicarija
* Vengrija
* Vokietija
* Ukraina

ECOLINES autobusų bilietai
--------------------------

Autobusų bilietus galima įsigyti visose ECOLINES biuruose bei kelionių agentūrose, kurias galite rasti visose šalyse, per kurias driekiasi ECOLINES maršrutai. Taip pat bilietus galima įsigyti internetu oficialiame ECOLINES puslapyje *ecolines.net*. Keleiviai, pirkdami bilietus agentūrose bei ECOLINES atstovybėse ar internetu, turi galimybę dalyvauti Bonus programoje. Bilietai parduodami ir autobuse, tačiau tik tokiu atveju, jei yra laisvų vietų. Autobusuose keleivius aptarnauja palydovės.

Autobusai
---------

Kompanijos autobusų parką sudaro daugiau nei 200 Neoplan markės autobusų, kurie aptarnauja visus galimus maršrutus.

Paslaugos autobuse
------------------

Maršrutai, kurie yra ilgesni nei 350 km, yra aptarnaujami stiuardesių.

Maršrutuose iš Šengeno valstybių į Rusiją, Ukrainą ir Baltarusiją, autobuso palydovės prisiima atsakomybę už migracijos korteles ir šių blankų užpildymą. Autobuso palydovės taip pat koordinuoja pasienio patikrinimus ir užtikrina saugų keleivių sugrįžimą į savo vietas. Kelionės metu kas 4 arba 4,5 valandos organizuojami techniniai sustojimai. Pertrauka daroma tokiu atveju, kai nepažeidžiamos vairavimo taisyklės ir negresia joks pavojus keleivių ir jų bagažo saugumui.

SMS paslaugos
-------------

ECOLINES SMS paslaugos teikiamos dviem atvejais: informuoti keleivius autobuso vėlavimo atveju arba keleiviams norint SMS pranešimu atšaukti kelionę.

Šaltiniai
---------

1. ↑  „apie įmonę". Ecolines. Suarchyvuotas originalas 2014-05-14. Nuoroda tikrinta 2014-05-14. `{{cite web}}`: Nežinomas parametras `|dead-url=` ignoruotas (`|url-status=` suggested) (pagalba)
2. ↑  „"Ecolines" padidino keleivių pervežimą 25%" (latvių). Focus.lv. 2014-02-22. Suarchyvuotas originalas 2014-05-15. Nuoroda tikrinta 2014-05-14. `{{cite web}}`: Nežinomas parametras `|dead-url=` ignoruotas (`|url-status=` suggested) (pagalba)
3. ↑  DELFI (2013-10-16). „Brīvdienas ar ECOLINES. Tallina un Viļņa" (latvių). Delfi.lv. Nuoroda tikrinta 2014-03-23.
4. ↑  „Ecolines maršrutų šalys ir sustojimai". Legacy.ecolines.net. Nuoroda tikrinta 2014-05-14.
5. ↑  „ECOLINES maršrutai" (latvių). Kurorti.eu. Suarchyvuotas originalas 2014-05-14. Nuoroda tikrinta 2014-05-14. `{{cite web}}`: Nežinomas parametras `|dead-url=` ignoruotas (`|url-status=` suggested) (pagalba)
6. ↑  DELFI (2013-09-20). „'Ecolines' investavo 300 000 latų naujiems autobusams įsigyti" (latvių). Delfi.lv. Nuoroda tikrinta 2014-05-14.
7. ↑  „"Ecolines" pārvadā par 31% pasažieru vairāk nekā pērn" (latvių). Focus.lv. 2014-02-22. Suarchyvuotas originalas 2014-05-15. Nuoroda tikrinta 2014-03-23. `{{cite web}}`: Nežinomas parametras `|dead-url=` ignoruotas (`|url-status=` suggested) (pagalba)
8. ↑  „SMS paslaugos". Ecolines. 2012-03-16. Suarchyvuotas originalas 2014-05-14. Nuoroda tikrinta 2014-05-14. `{{cite web}}`: Nežinomas parametras `|dead-url=` ignoruotas (`|url-status=` suggested) (pagalba)

Nuorodos
--------

* „ECOLINES" oficialus tinklapis